# Euroopa Liidu C 67A/23.

| | ISSN 1725-5171 |
| --- | --- |
| Euroopa Liidu
  Teataja | C 67A |
| | |
| Eestikeelne väljaanne | Teave ja teatised | 50. köide23. märts 2007 |

ISSN 1725-5171

Euroopa Liidu

Teataja

C 67A

Eestikeelne väljaanne

Teave ja teatised

50. köide23. märts 2007

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Komisjon |
| 2007/C 067A/01 | Tervishoiu ja tarbijakaitse peadirektoraat (DG SANCO) – Teade peanõuniku ametikoha täitmise kohta (palgaaste AD 14) – Rahvatervis ja riskianalüüs – Luxembourg – (Personalieeskirjade artikli 29 lõige 2) – KOM/2007/10045 | 1 |

Teatis nr

Sisukord

Lehekülg

V   Teated

HALDUSMENETLUSED

Komisjon

2007/C 067A/01

Tervishoiu ja tarbijakaitse peadirektoraat (DG SANCO) – Teade peanõuniku ametikoha täitmise kohta (palgaaste AD 14) – Rahvatervis ja riskianalüüs – Luxembourg – (Personalieeskirjade artikli 29 lõige 2) – KOM/2007/10045

1

| ET | |
| --- | --- |

ET

---

V Teated

HALDUSMENETLUSED

Komisjon

| 23.3.2007 | ET | Euroopa Liidu Teataja | CA 67/1 |
| --- | --- | --- | --- |

23.3.2007

ET

Euroopa Liidu Teataja

CA 67/1

---

TERVISHOIU JA TARBIJAKAITSE PEADIREKTORAAT (DG SANCO)

Teade peanõuniku ametikoha täitmise kohta (palgaaste AD 14)

Rahvatervis ja riskianalüüs – Luxembourg

(Personalieeskirjade artikli 29 lõige 2)

KOM/2007/10045

(2007/C 67 A/01)

Tervishoiu ja tarbijakaitse peadirektoraat

Tervishoiu ja tarbijakaitse peadirektoraadi ülesanne on tagada, et Euroopa Liidus müüdavad toiduained ja tarbekaubad on turvalised, ELi siseturg teenib tarbijate huve ning Euroopa aitab oma kodanike tervist kaitsta ja parandada. Konkreetsemalt on direktoraadi C – rahvatervis ja riskianalüüs – ülesanne tagada inimeste tervise kõrgetasemeline kaitse ühenduse kõikide poliitikavaldkondade väljatöötamises ning võtta meetmeid, et parandada Euroopa Liidus rahvatervist, ennetada haigusi ning teisi inimeste tervist kahjustavaid asjaolusid, sealhulgas teha koostööd Maailma Terviseorganisatsiooni ja teiste asjakohaste rahvusvaheliste organisatsioonidega. Samuti on tema ülesanne rakendada käimasolevat rahvatervise programmi (2003–2008), valmistada ette järgmist programmi ning korraldada sõltumatuid ja läbipaistvaid riskianalüüse tervishoiu ja tarbijakaitse peadirektoraadi teaduskomiteede kaudu.

Direktoraat koosneb seitsmest üksusest, kus töötab ligikaudu 140 inimest. Direktori ja peanõuniku ametikoht asub koos nelja üksusega (C/1, C/2, C/3 ja C/4) Luxembourgis. Üksused C/5, C/6 ja C/7 asuvad Brüsselis.

Pakutav ametikoht

Äsja loodud ametikohale asuv peanõunik töötab täiskohaga koostöös direktoraadi C direktoriga. Kokkuleppel peadirektoriga võib peanõunikule anda vastutuse direktoraadi teatavate osade töö kooskõlastamise ja konkreetsete valdkondadevaheliste küsimuste eest. Selliste ülesannete täpne sisu sõltub peadirektoraadi iga-aastastest prioriteetidest. Ülesannete hulka kuulub vastavalt direktori määratlusele tõenäoliselt osalemine üldise tervishoiu strateegia väljatöötamises ja teabevahetuses, direktori ja üksuste toetamine suhtluses liikmesriikidega eesistujariigi vahendusel, direktori asendamine Haiguste Ennetamise ja Tõrje Euroopa Keskuse ning Euroopa Ravimiameti haldusnõukogu koosolekutel ning järelevalve rakke- ja töörühmade üle.

Peanõunikult eeldatakse samuti aktiivset osalemist tervishoiuteemalistes poliitilistes aruteludes, sealhulgas nõukogus ja Euroopa Parlamendis, ning tugevate sidemete loomist rahvatervise valdkonna sidusrühmadega, sealhulgas valitsusasutuste ja Maailma Terviseorganisatsiooniga. Vastutus direktoraadi finants- ja personalijuhtimise eest lasub direktoril. Siiski võib peanõunik võtta talle kooskõlastamiseks usaldatud küsimuste piires juhtrolli rahastamisprogrammide koostamises ja personaliküsimustes.

Sobiva kandidaadi omadused

Ametikoht eeldab järgmist: tõendatavad juhtimisalased oskused, eelkõige oskus juhtida, motiveerida ja arendada meeskondi (rakkerühmad) selliselt, et nad realiseeriksidkogu oma potentsiaali; tõendatavad rahandus- ja planeerimisalased oskused ning oskus koostada programme; kogemused personalijuhtimises; hea ülevaade ja suurepärased teadmised rahvatervise valdkonnas toimuvast ja riskianalüüsist, sealhulgas selge strateegiline visioon direktoraadi tegevusest; väga heal tasemel suuline ja kirjalik väljendusoskus inglise keeles ja hea väljendusoskus prantsuse keeles; väga head oskused hallata inimestevahelisi suhteid ja pidada dialoogi partneritega, samuti väga head kooskõlastamis- ja läbirääkimisoskused.

Kandidaat peab vastama järgmistele tingimustele:

| 1. | olema Euroopa Liidu ühe liikmesriigi kodanik; |
| --- | --- |

1.

olema Euroopa Liidu ühe liikmesriigi kodanik;

| 2. | omama kõrgharidust, mis annab õiguse astuda doktoriõppesse; |
| --- | --- |

2.

omama kõrgharidust, mis annab õiguse astuda doktoriõppesse;

| 3. | omama vähemalt 15aastast ülikoolijärgset töökogemust erialal ja tasemel, mis vastab eespool osutatud kvalifikatsioonile, sealhulgas vähemalt viieaastast töökogemust kõrgemal juhtival või nõuandval ametikohal; |
| --- | --- |

3.

omama vähemalt 15aastast ülikoolijärgset töökogemust erialal ja tasemel, mis vastab eespool osutatud kvalifikatsioonile, sealhulgas vähemalt viieaastast töökogemust kõrgemal juhtival või nõuandval ametikohal;

| 4. | valdama üht Euroopa Liidu ametlikku keelt väga heal tasemel ja teist ametlikku keelt piisaval tasemel. Valikumenetlus toimub vastavalt kandidaadi soovile kas inglise, prantsuse või saksa keeles. |
| --- | --- |

4.

valdama üht Euroopa Liidu ametlikku keelt väga heal tasemel ja teist ametlikku keelt piisaval tasemel. Valikumenetlus toimub vastavalt kandidaadi soovile kas inglise, prantsuse või saksa keeles.

Peanõuniku valib ja nimetab ametisse Euroopa Komisjon vastavalt oma personalivaliku- ja värbamismenetlusele. Palga- ja teenistustingimused on sätestatud Euroopa ühenduste personalieeskirjade palgaastme AD 14 ametnikke käsitlevas osas. Komisjon järgib võrdsete võimaluste poliitikat.

Täieliku ametijuhendi, valikukriteeriumid ja täpsemad juhised leiate veebilehelt

http://ec.europa.eu/dgs/personnel_administration/working_senior_mgt_en.htm.

Link elektroonilisele avaldusvormile:

http://ec.europa.eu/dgs/personnel_administration/seniormanagementvacancies/CV_Encadext/index.cfm

Kui esineb tehnilisi probleeme, teatage neist e-posti aadressil:

ADMIN-MANAGEMENT-ONLINE@ec.europa.eu.

Avalduse esitamise tähtaeg on 23. aprill 2007. Avalduse elektrooniline esitamine lõpeb kell 12.00 päeval Brüsseli aja järgi.

---